Merkezê Îrtîbatî û Çapemenîye yê HPGyî derheqê hêrişanê dewleta tirke ya îşxalkere de bi eşkerayîyêke tay agahîyî dayî.
Eşkerayîye wina ya:
''Artêşa tirke ya îşxalkere 1-6ê nîsane de vera Herêmanê Pawitişî yê Meyda hêrişê hîrayî ameyî kerdene. Detayê nê hêrişan wina yê:
1ê nîsane de warê Karoxî yê Qendîlî, 2ê nîsane de warê Sîda û warê Kuro Jehroyî yê Zapî, 3ê nîsane de Girê Cûdî, dormeyê dewanê Dêşîş, Hirorî, warê Koordînê û Girê Azadî dîyayî bombayan ver. Reyna 3ê adare de xeta Qaşûra ya Metîna de têgêrayîşê helîkopteran qewimîya.
4ê nîsane de warê Merwanosî yê Avaşînî de têgêrayîşê helîkopteran qewimîya. 4-5ê nîsane de dormeyê dewanê Rêtikê û Rabeskê yê Garê, Girê Hekarî yê Metîna û warê Saca yê Zapî dîyayî bombayan ver.
6ê nîsane de warê Dola Bedranan a Qendîlî, Girê Cûdîyî yê Zapî, warê Werxelê yê Avaşînî dîyayî bombayan ver. Reyna 6ê nîsane de warê Girê FMyî, Kuro Jahro, Koyê Reşî, Karker, Saca, dewa Rênçbiraxa û Sîda yê herêma Zapî 13 reyî dîyayî bombayan ver.''
